ധോണിക്കു ശേഷം അത്ര നല്ലൊരു വിക്കറ്റ് കീപ്പറെ ലഭിച്ചിട്ടില്ലെന്ന് കോലി വിക്കറ്റ് കീപ്പറായി ഞാനുണ്ടല്ലോ എന്ന് ഋഷഭ് കൈവശം ഒട്ടേറെ വിക്കറ്റ് കീപ്പര്മാരുണ്ടെന്ന് ഇന്ത്യന് നായകന്റെ മറുപടി ഇരുവരുടേയും സംഭാഷണം വൈറല് ദുബായ്: ഐപിഎല് പോരാട്ടത്തിന് പിന്നാലെ നടക്കുന്ന ട്വന്റി 20 ലോകകപ്പിനുള്ള മുന്നൊരുക്കത്തിലാണ് ഇന്ത്യന് ടീമിലെ പ്രമുഖ താരങ്ങള്. വിവിധ ഐപിഎല് ടീമുകളിലായി പര്സപരം ഏറ്റുമുട്ടിയവര് ഇനി ഇന്ത്യന് ജഴ്സിയില് ഒന്നിക്കാനുള്ള തയ്യാറെടുപ്പിലാണ്. അതിനിടെ ഇന്ത്യന് നായകന് വിരാട് കോലിയും വിക്കറ്റ് കീപ്പര് ബാറ്റ്സ്മാന് ഋഷഭ് പന്തും തമ്മിലുള്ള സംഭാഷണം സാമൂഹ്യ മാധ്യമത്തില് വൈറലാകുന്നത്. എന്റെ കൈവശം കുറേ വിക്കറ്റ് കീപ്പര്മാരുണ്ട്. പരിശീലന മത്സരങ്ങളില് ആരാണ് മികച്ച പ്രകടനം കാഴ്ചവയ്ക്കുന്നതെന്നു നോക്കാം എന്നാണ് ഋഷഭിനോട് നായകന് വിരാട് കോലി മുന്നറിയിപ്പ് നല്കുന്നത്. ലോകകപ്പില് ഇന്ത്യയുടെ ഒന്നാം നമ്ബര് വിക്കറ്റ് കീപ്പറായ ഋഷഭ് പന്തിനോടും. ലോകകപ്പിന്റെ ഔദ്യോഗിക സംപ്രേഷണാവകാശം കയ്യാളുന്ന സ്റ്റാര് സ്പോര്ട്സ് ഇന്ത്യ പുറത്തുവിട്ട ഏറ്റവും പുതിയ വിഡിയോയിലാണ് ടീമിന്റെ വിക്കറ്റ് കീപ്പറായ ഋഷഭ് പന്തിന് ക്യാപ്റ്റന് വിരാട് കോലി മുന്നറിയിപ്പു നല്കുന്നത്. ഇരുവരും വിഡിയോ കോള് ചെയ്യുന്ന രീതിയിലാണ് വിഡിയോ അവതരിപ്പിച്ചിരിക്കുന്നത്. വിഡിയോയില് ഇരുവരും തമ്മിലുള്ള സംഭാഷണം ഇങ്ങനെ: വിരാട് കോലി: ഋഷഭ്, ട്വന്റി20 ക്രിക്കറ്റില് സിക്സറുകളാണ് നമുക്ക് വിജയം സമ്മാനിക്കുന്നത്. ഋഷഭ് പന്ത്: പേടിക്കേണ്ട ഭയ്യാ. ഞാന് എല്ലാ ദിവസവും സിക്സടിച്ച് പരിശീലിക്കുന്നുണ്ട്. ലോകകപ്പ് ഫൈനലില് സിക്സടിച്ച് ഇന്ത്യയെ ജയിപ്പിച്ചത് ഒരു വിക്കറ്റ് കീപ്പറാണെന്നു മറക്കരുത്. 2011 ഏകദിന ലോകകപ്പ് ഫൈനലില് ശ്രീലങ്കയ്ക്കെതിരെ വാങ്കഡെ സ്റ്റേഡിയത്തില് സിക്സടിച്ച് മഹേന്ദ്രസിങ് ധോണി ഇന്ത്യയെ വിജയത്തിലെത്തിച്ചതിനെക്കുറിച്ച്. വിരാട് കോലി: ശരിയാണ്. പക്ഷേ, മഹേന്ദ്രസിങ് ധോണിക്കു ശേഷം നമുക്ക് അത്ര നല്ലൊരു വിക്കറ്റ് കീപ്പറെ ലഭിച്ചിട്ടില്ല. ഋഷഭ് പന്ത്: വിക്കറ്റ് കീപ്പറായി ഞാനുണ്ടല്ലോ! വിരാട് കോലി: എന്റെ കൈവശം ഒട്ടേറെ വിക്കറ്റ് കീപ്പര്മാരുണ്ട്. പരിശീലന മത്സരങ്ങളില് ആരാണ് തിളങ്ങുന്നതെന്നു നമുക്കു നോക്കാം. കോലിയുടെ വാക്കുകള് കേട്ട് ഋഷഭ് പന്ത് നിരാശയോടെ ഇരിക്കുന്നതാണ് വിഡിയോയിലുള്ളത്. സൂപ്പര് 12 ഘട്ടത്തില് ഒക്ടോബര് 24ന് ബദ്ധവൈരികളായ പാക്കിസ്ഥാനെതിരെയാണ് ഇന്ത്യയുടെ ആദ്യ ലോകകപ്പ് മത്സരം. അതിനു മുന്നോടിയായി ഒക്ടോബര് 18ന് ദുബായില്വച്ച് ഇംഗ്ലണ്ടിനെതിരെയും 20ന് ഓസ്ട്രേലിയയ്ക്കെതിരെയും ഇന്ത്യയ്ക്ക് പരിശീലന മത്സരങ്ങളുണ്ട്. Stories you may Like